Viborger Samler, 1846-02-07
Følgende Avancement har fundet Sted blandt det kongelige Theaters Dandsepersonale: Seconddandserinderne Jfrn. Pauline Funck og Petrine Fredstrup ere udnævnte til Dandserinder, og Seconddandserne Fussel og Brodersen til Dandsere. Eleverne ved Dandsen S. Lund og W. Funck ere forundt Prædicat af Seconddandsere. J det kgl. danske Videnskabernes Selskabs Møde den 7de Novbr. f. A. meddeelte Prof. Forchhammer nogle interessante Efterretninger om Heklas sidste Udbrud. Det var den 2den Septbr., Kl. 9 om Formiddagen - hedder det – at man følte et svagt Jordskjælvstød i en Omkreds af 3 Mile omkring Hekla. Efter et Tordenskrald udbrød en høi og tyk Røgstøtte af Bjerget. Der findes visse Belter, hvor man aldeles ikke følte Jordskjælvet, som derimod blev fornummet længere borte. Allerede om Aftenen vare Floder og Aaer saa overfyldte med Rapilli, at Vadestederne neppe kunde passeres med Heste. En Strøm omtrent 2 1/2 Miil fra Toppen af Hekla var saa varm, at man kun en kort Tid kunde taale at holde Haanden i Vandet. Mange Fiske bleve dræbte i Floderne. De Rapilli, som faldt paa Landet, bestode af bruun, meget poreus, pimpsteenagtig Lava; Asken var en lignende, men meget fiindeelt Masse. Blandt de Stykker, som Havet nogle Dage efter kastede op paa Strandbreden, forekom hvid virkelig Pimpsteen; det er derfor muligt, at et andet Udbrud har fundet Sted paa Havets Bund i Nærheden af Øen. J Aske, som den 2den Septbr. faldt paa et Skib i Nærheden af Ørkenerne, og som utvivlsomt hidrører fra Hella, opdagede man en Mængde Levninger af Jnfusionsdyr. Fra Sydsiden af Bjerget saae man en Jldstrøm af Lava, der i Begyndelsen af Octbr. havde naaet en Længde af omtrent 1 1/2 Miil fra Toppen af Vulkanen. J Kbhposten af 30te f. M. læses Følgende: "Da jeg af Aviserne seer Hs. Kgl. H. Kronprindsens allernaadigste og glædeligste Svar til de holsteenske og slesvigske Bønders Andragende om Almeenvæbning, saa vil jeg ogsaa herved til Offentliggjørelse meddele Kronprindsens ligesaa naadige og gunstige mundtlige Svar til de danske Bønders Andragende om samme Almeenvæbning, om Hartkornets lige Beskatning, om Fæsteforholdets Overgang til Selveiendom eller Arvefæste og om Tiendebyrdens lige Fordeling paa hele Hartkornet. Ved vor - vi danske Bondedeputeredes - Hjemreise fra Kjøbenhavn, da vi havde overrakt Hs. Maj. Kongen benævnte Andragende, besluttede vi at tilstille Hs. Kgl. Høihed Kronprindsen et Aftryk i Bladet Almuevennen, af samme vort Andragende, og ledsagede derpaa dette med en Skrivelse saalydende: "Deres Kongelige Høihed, vor Allernaadigste Kronprinds Frederik Carl Christian, Folkets Haab og Statens tilkommende Lykke! Jdet vi Undertegnede, paa egne og 9348 medunderskrevne danske Bønders Vegne, og - forsaavidt Sagen er rettelig bekjendt - paa hele den danske Bondestands Vegne, allerunderdanigst have overbragt Hs. Majestæt Kongen et Andragende in originale, hvoraf vi herved allerunderdanigst tillade os at overbringe Deres Kongelige Høihed et Aftryk i vedlagte Blad "Almuevennen", – da have vi herved den samme haabefulde Bon at fremføre for Kongens Søn og Folkets Ven, som vi have fremført for Landets Fader: at Deres Kongelige Høihed allernaadigst ville overveie vort Andragendes Jndhold og dets Begrundelse, og da – naar Guds Forsyns Raad finder tjenligt at sætte Kronprindsen til Konge og Landsfader – allernaadigst ville bruge den Magt, der da falder i Deres folkekjære, milde og, til de lavere Folkeklasser, nedladende Haand, til at indføre i Landbolovgivningen de Forbedringer, som Faderen muligen maatte efterlade sig til Sønnen at foranstalte gjennemførte. Til vore Meddeputerede i denne Overbringelse af Andragendet: Sognefoged Hans Christensen af Veilstrup og Gaardmand Rasmus Christensen Bjerg af Skrøbelov, begge af Fyens Stift, overdrage vi vor Ærindes Udførelse hos Deres Kongelige Høihed, og undertegne os Deres allerunderdanigste, trofaste og hengivneste danske Bønder. (Underskrifter, nemlig de Mænd, der, som bekjendt, vare af Deputationen til Kongen.)